Efter fra [[1870]] at have haft bopæl i København, boede han fra [[1877]] på landstedet Søholm ved [[Emdrup Sø]]. Han var også i en årrække [[sogneråd]]sformand i [[Gentofte Kommune]] ([[1888]]-[[1900]]), og den lange vej [[Niels Andersens Vej]] i [[Hellerup]] og [[Gentofte]] er opkaldt efter ham. Derudover var han amtsrådsmedlem i [[Københavns Amt]] [[1889]]-[[1911]], medlem af Overskatterådet for gl. Københavns Amt fra [[1904]], af direktionen for Københavns Amtssygehus fra 1890 og af [[Landvæsenskommissionen]] for Københavns Amtsrådskreds fra [[1891]], formand i bankrådet for [[Kjøbenhavns Laane- og Diskontobank]] fra [[1896]], for Frederiksholms Tegl- og Kalkværker 1893-1908, i Kontrolkomiteen for Cementfabrikken Dania i [[Mariager]] fra 1886, for [[Arbejdsgivernes Ulykkesforsikring]] fra [[1898]] og for Danske Lloyd 1899-[[1903]]. Han var desuden medlem af bestyrelsen for Plantageselskabet [[Dansk Vestindien]] fra 1902, for [[Nærumbanen|Lyngby-Vedbækbanen]] fra [[1900]], for A/S [[Bombardier Transportation Denmark|Scandia]] i [[Randers]] fra 1881 og for Dampskibsselskaberne Carl, Gorm og Skjold fra 1890, medlem af Centralkomiteen fra [[1905]] og [[Dannebrogordenen|Kommandør af 2. grad af Dannebrog]] og [[Dannebrogsmand]].
Politik Erhvervsliv Kultur Ledelse Foreninger Organisationer Ledere